Et middelsstort (vingespenn 35 – 40 mm), forholdsvis langvinget, gråspraglete nattfly. Vingenes fargemønster er karakteristisk. Forkroppen er lysgrå i midten, svart på sidene. Bakkroppen er grå med en svart midtstripe i den fremre delen. er gråaktig med et bredt, brunt midtfelt. Innerkanten av dette feltet danner et grovtannet siksak-mønster, i den bakre delen går det en tykk, svart lengdestrek tvers over feltet. Ellers er det to svarte lengdestreker ved roten av vingen og fire langs den fremre delen av ytterkanten. I den bakre delen av ytterkanten er det en hvit tverrlinje som fremst danner en pileformet (spissen innover) flekk. er grå, litt lysere ved roten.